બૅન્કો માલ્યા અને તેની કંપનીઓ સામે કોર્ટમાંથી રિકવરી ઍક્શન માટે મંજૂરી મેળવશે. બૅન્કો બ્રિટનની કોર્ટમાં ધા નાખી શકે, કેમ કે માલ્યાની અહીં ભરપૂર સંપત્તિ હોવાનો સંભવ છે. કોર્ટ માલ્યાને ભારત લાવવા માટે અરેસ્ટ વૉરન્ટ બહાર પાડી શકે, પરંતુ એક્સ્ટ્રડિશન મુશ્કેલ જણાય છે. માલ્યા NRI સ્ટેટસ ધરાવે છે એટલે તે લલિત મોદીની જેમ વિદેશમાં રહેવાનું પસંદ કરે એમ બની શકે. હવે પછી કેટલીક બૅન્કોના અધિકારીઓ સામે વધુ તપાસ અને કાર્યવાહી થશે. માલ્યાએ ૩૦ માર્ચે કોર્ટ સમક્ષ હાજર થવાનું છે. તેની સામે લુકઆઉટ નોટિસ બહાર પડી હતી, પરંતુ તે છેતરીને નાસી ગયો હોવાનો આક્ષેપ છે.